text: Tyve i havsnød
  18 juli 2012 kl. 06.57
  To mænd på henholdsvis 22 og 24 år fra Horsens stjal i aftes en båd ved Snaptun ved Hedensted.
  Båden fik de sat i vandet og ved 22.35-tiden ringede de til alarmcentralen og fortalte, at de var i havsnød, skriver Radio VLR.
  Søværnets Operative Kommando (SOK) og Hedensted Brand & Redning blev tilkaldt, og der blev sat en båd i vandet. Mændene blev reddet, og man fik båden med ind til land igen.
  Nu er mændene så sigtet for brugstyveri.
  